**ACTA DE REUNIÓ – COMISSIÓ DE TITULACIÓ – ENG. ELECTRÒNICA IND. I AUTOMÀTICA**

**\_\_\_\_\_\_\_\_\_\_\_\_\_\_\_\_\_\_\_\_\_**

**Data i hora:** 07/05/2018 – 15:00 hores

**Lloc:** Aula Màster - EPSEVG

**Assistents:**

José Antonio Román

Cristóbal Raya Giner

Balduí Blanqué Molina

Manuel Moreno Lupiáñez

Ester Simó Mezquita

Andreina Mia Rivera

Francisco Muñoz García

**Ordre del dia:**

1. Mapes de recomanacions de matricula entre assignatures 2018-19.
2. Revisió de les taules de reconeixement entre assignatures dels graus
3. Informes dels responsables de les assignatures.
4. Resultats de les enquestes als estudiants i graduats.
5. Resultats qualificacions assignatures i aval. curricular a la titulació.
6. Millora de les pràctiques docents i dels laboratoris.
7. Temes específics de cada titulació (dades sobre trasllats/abandonaments al Grau d’Enginyeria Informàtica. Assignatures ORPR-MARK graus Industrial-Disseny)
8. Propostes de millora a la titulació.
9. Calendari acadèmic 2018-19
10. Altres temes.

**Temes tractats:**

1. S’aprova el document de recomanacions de matrícula entre assignatures 2018-2019, amb les modificacions comentades per la Sra. Ester Simó, en les que s’eliminen les recomanacions de matrícula entre l’assignatura SIEL i les assignatures SIEK i FOAU.
2. S’aproven les taules de reconeixement entre assignatures del Grau d’Enginyeria Electrònica Industrial i Automàtica i altres titulacions i es fa constar pel sotsdirector Cap d’Estudis la limitació que hi ha de reconèixer només 1 assignatura d’entre: ELPO, REAU i IEAI.
3. El sotsdirector Cap d’Estudis comenta que el punts 3, 4 i 5 de l’ordre del dia s’han de revisar conjuntament i, desprès de varies intervencions dels assistents, s’aprova que serà el Coordinador de la Titulació la persona encarrega de revisar aquesta informació i presentar els resultats, les millores i la priorització de tasques que s’escaiguin a aquesta comissió de titulació.
4. Dins de l’apartat de temes específics de cada titulació, la Sra. Andreina Mia explica que s’han fet comentaris de certs estudiants a la Delegació d’Estudiants del centre on es queixen que alguns professors modifiquen les condicions d’avaluació o de contingut d’assignatures que apareixen publicades a les guies docents. Tots els membres de la comissió de titulació comenten que no es poden fer aquest tipus de modificacions una vegada realitzada la matrícula dels estudiants i que aquestes queixes s’han de presentar al sotsdirector Cap d’Estudis.
5. El sotsdirector Cap d’Estudis comenta que s’ha enviat un e-mail als cap de secció departamental i als serveis tècnics del centre per demanar la relació de millores que s’han detectat als laboratoris on es fan les pràctiques docents. Aquesta informació serà revisada a la propera reunió de la Comissió de Coordinació Docent.
6. En el punt 9 es presenta la proposta de calendari acadèmic per al proper curs 2018-2019, sense que es presentin modificacions. Aquesta proposta de calendari es presentarà, per a la seva aprovació, a la propera reunió de la Comissió Permanent.
7. En el últim punt de l’ordre del dia, el Sr. Balduí Blanqué comenta que seria molt import que els estudiants del Grau d’Enginyeria Electrònica Industrial i Automàtica fessin una placa de circuit imprès com a pràctica docent obligatòria en aquests estudis. El sotsdirector Cap d’Estudis estudiarà la proposta presentada.